**EELNÕU nr 30**

**OTSUS**

Kilingi-Nõmme 19. juuni 2019 nr

**Enampakkumise korraldamine vallavara võõrandamiseks**

|  |
| --- |
|  |

Saarde vallale kuulub Pärnu maakonnas Saarde vallas Tõlla külas asuv Kamali tee 16 kinnistu (registriosa nr 2768306, katastritunnus 71101:005:0056, pindala 4696 m2,sihtotstarve ühiskondlike ehitiste maa 80 % ja elamumaa 20 %). Kinnistul asuvad päevakeskus-elamu (ehitisregistri kood 103018978) ja kuur (ehitisregistri kood 103018979). Hooned vajavad remonti.

Nimetatud vallavara ei ole valitsemise otstarbeks vajalik ning selle muul viisil vallavarana kasutamine pole põhjendatud.

Lähtudes eeltoodust ning võttes aluseks Saarde Vallavolikogu 17. oktoobri 2018.a määruse nr 29 „Saarde vallavara valitsemise kord“ § 39, § 40 lõike 1 punkti 1, § 41 lõiked 1 ja 2, § 42 lõike 1 punkti 1, § 43 lõike 1, § 44 ja § 45, Saarde Vallavolikogu

**o t s u s t a b:**

1. Võõrandada **avaliku kirjaliku enampakkumise korras** järgmine Saarde vallale kuuluv valitsemise otstarbel mittevajalik vara:
   1. Pärnu maakonnas Saarde vallas **Tõlla külas asuv Kamali tee 16 hoonestatud kinnistu** (registriosa nr 2768306, katastritunnus 71101:005:0056, pindala 4696 m2,sihtotstarve ühiskondlike ehitiste maa 80 % ja elamumaa 20 %) **alghinnaga 2000 eurot,** tagatisraha 10 % alghinnast, osavõtutasu 100 eurot.
2. Vallavara võõrandamise enampakkumise korraldajaks on Saarde Vallavalitsus.
3. Volitada Saarde Vallavalitsust:
   1. kehtestama avaliku enampakkumise korda ja tingimusi;
   2. kuulutama välja avalikku kirjalikku enampakkumist;
   3. korraldama kirjalikku enampakkumist ning kinnitama enampakkumise tulemust.
4. Käesoleva otsuse peale võib esitada vaide Saarde Vallavolikogule haldusmenetluse seaduses sätestatud korras 30 päeva jooksul, arvates otsuse teadasaamise päevast või päevast, millal oleks pidanud otsusest teada saama või esitada kaebuse Tallinna Halduskohtu Pärnu kohtumajale halduskohtumenetluse seadustikus sätestatud korras ja tähtaegadel.
5. Otsus jõustub teatavakstegemisest.

Kadri-Aija Viik

volikogu esimees

**Seletuskiri Saarde Vallavolikogu otsuse eelnõu „Enampakkumise korraldamine vallavara võõrandamiseks“ juurde**

Saarde Vallavolikogu 17. oktoobri 2018.a määruse nr 29 „Saarde vallavara valitsemise kord“ (edaspidi: Kord) § 39 alusel   vallavara võib võõrandada, kui vara ei ole vallale vajalik, võõrandamise vajadus tuleneb avalikest huvidest, võõrandamise kohustus tuleneb seadusest või muust õigusaktist.

Korra § 40 lõike 1 punkti 1 alusel  vallavara võõrandatakse avalikul enampakkumisel.

Korra § 41 lõigete 1 ja 2 alusel vallavara võõrandatakse tasu eest või tasuta. Vallavara võõrandamise tasu suuruseks on vara pakkumisel pakutud hind või vara harilik väärtus. Vara harilik väärtus on selle kohalik keskmine turuhind.

Korra § 42 lõike 1 punkti 1 alusel vallavara võõrandamise otsustab vallavolikogu, kui võõrandatakse kinnisvara.

Korra § 43 lõike 1 alusel enampakkumise liigid on suuline enampakkumine, kirjalik enampakkumine ja läbirääkimistega pakkumine.

Korra § 44 alusel võõrandamise alghinna ja tingimused kehtestab võõrandamise otsustaja või tema volitatud organ, asutus või isik. Enampakkumise korra kehtestab võõrandamise otsustaja või tema volitatud organ, asutus või isik.

Korra § 45 alusel alghinna määramisel võetakse aluseks:

* 1. eksperdi hinnang;
  2. vallavara eeldatav turuväärtus;
  3. vallavara erilised omadused;
  4. vallavara bilansiline jääkväärtus.

Tõlla külas asuva Kamali tee 16 maa bilansiline jääkväärtus on 394 eurot, päevakeskus-elamu (ehitisregistri kood 103018978) bilansiline jääkväärtus 8709,95 eurot ja kuuri (ehitisregistri kood 103018979) bilansiline jääkväärtus 1390,01 eurot.

**Otsuse eelnõus** tehakse ettepanek võõrandada **avaliku kirjaliku enampakkumise korras** Pärnu maakonnas Saarde vallas **Tõlla külas asuv Kamali tee 16 hoonestatud kinnistu** (registriosa nr 2768306, katastritunnus 71101:005:0056, pindala 4696 m2,sihtotstarve ühiskondlike ehitiste maa 80 % ja elamumaa 20 %) **alghinnaga 2000 eurot,** tagatisraha 10 % alghinnast, osavõtutasu 100 eurot.

Nimetatud vallavara ei ole valitsemise otstarbeks vajalik ning selle muul viisil vallavarana kasutamine pole põhjendatud.

Otsuse eelnõus volitatakse Saarde Vallavalitsust kehtestama avaliku enampakkumise korda ja tingimusi, kuulutama välja avalikku kirjalikku enampakkumist ja korraldama kirjalikku enampakkumist ning kinnitama enampakkumise tulemust.

Eelnõu algataja: vallavalitsus

Eelnõu ja seletuskirja koostaja: vallasekretär

Kuupäev: 10.06.2019